ศึกษานานงบพรวด 3 หมื่นล.
กรมทางหลวงสรุปโครงการขยายโทลล์เวย์ไปบางปะอิน 18 กม.,เมื่อวันที่ 25 เม.ย. โรงแรมซัมมิท ไพน์เฮิร์สท กอล์ฟ คลับ อ.คลองหลวง ปทุมธานี นายพิบูลย์ หัตถกิจโกศล รอง ผวจ.ปทุมธานี เป็นประธานเปิดการสัมมนาสรุปผลการศึกษาความเหมาะสมและสำรวจออกแบบรายละเอียด ส่วนต่อขยายทางยกระดับอุตราภิมุข (ดอนเมืองโทลล์เวย์) ช่วงรังสิต-บางปะอิน เพื่อนำเสนอผลสรุปการศึกษา โดยมีหน่วยงานภาครัฐและเอกชน รวมถึงประชาชนทั่วไปเข้าร่วมประมาณ 200 ราย ทั้งนี้ ผู้สื่อข่าวรายงานว่า โครงการดังกล่าวมีรูปแบบเป็นทางหลวงพิเศษระหว่างเมือง มีจุดเริ่มต้นที่บริเวณโรงกษาปณ์ ถนนพหลโยธิน กม. 33 + 942 สิ้นสุด ประมาณ กม.51+924 บริเวณแยกต่างระดับบางปะอิน ระยะทาง 18 กม. โดยยกข้ามไปเชื่อมต่อกับถนนสายเอเซีย (AH1) และเชื่อมต่อถนนวงแหวนรอบนอกด้านตะวันตกกับด้านตะวันออก รวมถึงโครงการทางหลวงพิเศษบางปะอิน-นครราชสีมา มีจุดขึ้น-ลง 7 จุด ค่าเวนคืน 197 ล้านบาท ค่าก่อสร้าง 30,030 ล้านบาท รวมวงเงินลงทุนทั้งโครงการ 30,538 ล้านบาท ส่วนรูปแบบการลงทุนขึ้นอยู่กับนโยบายของรัฐบาล คาดว่าจะสามารถก่อสร้างแล้วเสร็จในปี พ.ศ. 2562 สำหรับการจัดเก็บค่าผ่านทางจะใช้ระบบปิด คิดตามระยะทาง สามารถรองรับปริมาณการจราจรได้ถึง 88,300 คัน/วัน และเพิ่มขึ้นเป็นประมาณ 146,100 คัน/วัน ในปี พ.ศ.2582 ทั้งนี้ มีรายงานว่า ผู้เข้าร่วมสัมมนาส่วนใหญ่เร่งรัดก่อสร้างให้เร็วขึ้น เนื่องจากศึกษามาตั้งแต่ปี 2555 จากวงเงิน 26,000 ล้านบาท ขณะนี้ปรับเพิ่มขึ้นเป็นกว่า 30,000 ล้านบาท.
เมื่อวันที่ 25 เม.ย. โรงแรมซัมมิท ไพน์เฮิร์สท กอล์ฟ คลับ อ.คลองหลวง ปทุมธานี นายพิบูลย์ หัตถกิจโกศล รอง ผวจ.ปทุมธานี เป็นประธานเปิดการสัมมนาสรุปผลการศึกษาความเหมาะสมและสำรวจออกแบบรายละเอียด
โทลล์เวย์,สร้าง โทลล์เวย์,อุตราภิมุข,ดอนเมืองโทลล์เวย์,ทางหลวงพิเศษระหว่างเมือง,ข่าวทั่วไทย,ข่าว กทม.,ข่าวไทยรัฐ,ไทยรัฐฉบับพิมพ์,หนังสือพิมพ์ไทยรัฐ,ไทยรัฐออนไลน์,ไทยรัฐ,ข่าว